: JOE FOSTER [ LUNCH SHOW ]
Joe Foster is die nuwe klank in Afrikaans met sy solo debuut album "Hartklank". Voorheen lid van die groep Adam het Joe Foster, soos Huisgenoot dit stel, "homself finaal losgewikkel" en staan Joe Foster nou met 'n skat van 'n album in die hand!
Sy Temalied vir die Film "Pad Na Jou Hart" het almal laat regop sit in afwagting van wat hy nog gaan oplewer op sy eie...
13 Oorspronklike liedjies almal uit die pen van hierdie Ghoema wenner vir "Lied van die jaar" 2015 en nie een stel teleur nie, resensente is gaande oor die produk!
"It's amazing. Joe's strong point, besides his smooth vocals, is his songwriting. This is something we respect a lot" "This (Hartklank) is one of the best local albums to be released this year" –People
Hierdie album kan sterk aanbeveel word en behoort nog heelwat treffers op te lewer" -Maroela Media.
"As Hartklank 'n aanduiding is van wat kom, lê'n blink sololoopbaan vir hom (Joe Foster) voor." –Huisgenoot
2016 het sommer baie goed afgeskop en wen Joe Foster die kykNET Ghoema Toekenning vir Beste Pop Album deur 'n manlike kunstenaar, 'n produk wat sy hele hart en siel weerspiel.
Met 'n nuwe treffer op hande en sy nuutste enkelsnit "Vir my gemaak" lyk dit of die res van 2016 nie gaan teleurstel nie, met reeds meer as 100 000 kyke en meer as 4000 "shares" op Facebook! Die lied is ook tans op verskeie radiostasies se trefferlyse en in Pretoria lê die enkelsnit reeds op die Jacaranda Afrikaanse top 20.
Daar is min musikante van wat so gemaklik agter 'n klavier kan inskuif en van daar 'n wonderlike musikale vertoning, met stem en klavier kan lewer. Joe se besondere mooi stem en sy opwindende melodieë en lirieke maak dat sy musiek inderdaad musiek uit die hart is.Buiten die dertien liedjies watJoe vir sy album geskryf het was hy ook 2015 genader om vir kykNET 'n temalied te skryf, spesifiek met die slagspreuk. Beleef jou wêreld in Afrikaans. Dit is'n bewys van die vertroue wat in Joe se vermoë geplaas word
Hierdie lied word in 2015 'n bekende in KykNET kykers se huise en dien die lied as fondasie vir 'n merkwaardige en bekroonde veldtog